陳慧琳爆做「巡迴演唱會」瘦足兩個碼 狀態返晒嚟:以前好驚個磅
陳慧琳(Kelly)今日(17/4)現身尖沙咀出席著名品牌活動。Kelly 2024年先後在馬來西亞、廣州及上海舉行《陳慧琳 Season 2 世界巡迴演唱會》,下站將到深圳繼續與歌迷瘋狂唱跳,Kelly受訪時表示:「自從接咗做巡迴之後,因為工作壓力大,變咗個人個胃口冇咁大,已經開始適應咗食物嘅份量,而家就Keep返個狀態返嚟。記得之前疫情嘅時候,我而家大咗兩個碼,嗰陣時我日日係咁食,又冇影相,都唔知自己肥咗好多,到我接咗巡迴之後,起初我都唔係好敢磅,都唔明點解嗰陣時我咁驚個磅。」
Kelly續說:「到咗最近,我覺得自己個狀態返咗嚟,係時候睇睇,一睇到個磅數,我都覺得好滿意,咁當然就唔係去到以前後生嘅時候咁瘦啦,就算而家畀我練到馬甲線,我都唔會騷出嚟,因為生過啲皮係冇咁靚。」